Daily View – P.M. – บล.กสิกรไทย
Tactical Move เดินเกมกลยุทธ์บ่าย สรุปภาวะตลาดเช้า SET I …
26 มิ.ย. 2561

Tactical Move
เดินเกมกลยุทธ์บ่าย
สรุปภาวะตลาดเช้า
SET Index ปรับเพิ่มขึ้น 3.99 จุด (0.25%) ปิดภาคเช้าที่ 1,626.27 จุด ด้วยมูลค่าการซื้อขาย 26,444.86 ล้านบาท
Most Positive Impact: KBANK (+0.83 จุด), PTTGC (+0.67 จุด), CPN (+0.67 จุด)
Most Negative Impact: U (-0.56 จุด), BDMS (-0.39 จุด), AOT (-0.35 จุด)
แนวโน้มตลาดบ่าย
SET Index ในช่วงเช้าปิดที่ 1,626.27 จุด และมีมูลค่าการซื้อขายที่ 2.6 หมื่นล้านบาท (ต่ำกว่าค่าเฉลี่ยที่ 3.2 หมื่นล้านบาท) โดยมีกลุ่มธนาคารพาณิชย์ ปิโตรเคมี และพลังงาน ที่ช่วยพยุงตลาดไว้ ซึ่งมีผลต่อตลาด 3.88 จุด ในยามที่ SET Index ปรับลดลงไประดับแนวรับที่ 1,610 จุด (หรือ Forward PER 14.3 เท่า) เป็นจังหวะให้ซื้อเพิ่มเพื่อรอลุ้นการทำ Technical Rebound ที่ระดับ 1,635 จุด
ประเด็นในประเทศล่าสุด กสทช. ได้รายงานผลการประชุมเกี่ยวกับการประมูลคลื่น 1800 MHz และคลื่น 900 MHz โดยใจความหลักๆมีดังนี้
ทั้งนี้มองว่าในช่วงเวลาก่อนที่ถึงการประมูลจริงคงได้เห็นกระแสข่าวอย่างต่อเนื่องว่าจะมีกลุ่มบริษัทใดที่จะเข้าร่วมประมูล และความคาดหมายว่าบริษัทจะชนะการประมูล โดยระยะสั้นคงได้เห็นการเก็งกำไรในกลุ่มสื่อสารอย่างต่อเนื่อง
เมื่อวานนี้ทางรองนายกรัฐมนตรี (วิษณุ เครืองาม) ได้ออกมาเปิดเผยมติในที่ประชุมของ คสช. กกต. กรธ. และตัวแทนพรรคการเมือง ว่าจะจัดการเลือกตั้งวันที่ 24 ก.พ. 2562 แต่ถ้ามีการเลื่อนจริงก็คงเลื่อนไปไกลสุดไม่เกินเดือน พ.ค. 2562 โดยการออกมาเปิดเผยข้อมูลดังกล่าวน่าจะเป็นการยืนยันความชัดเจนเรื่องการเลือกตั้ง และน่าจะเป็นปัจจัยบวกกับตลาดในระยะยาว
ประเด็นการค้าระหว่างประเทศ ล่าสุดกระทรวงพาณิชย์ของจีนได้ออกมารายงานว่าจีนเตรียมพร้อมที่จะตอบโต้สหรัฐ ถ้าเกิดสหรัฐบังคับใช้มาตรการภาษีนำเข้าสินค้าจีนมูลค่า 2 แสนล้านเหรียญดอลล่าร์สหรัฐ ทั้งนี้ทางจีนยังไม่ได้เปิดเผยรายละเอียดเกี่ยวกับสินค้าที่เข้าข่าย ซึ่งคาดว่าเป็นเพียงการตอบโต้เพื่อดูท่าทีของสหรัฐ
โดยประเมินว่าสงครามการค้าระหว่างประเทศยังคงเป็นประเด็นที่นักลงทุนยังคงกังวลอยู่และยังคงเป็นเรื่องที่กดดันตลาดอย่างต่อเนื่อง โดยล่าสุดแล้วมีรายงานข่าวว่าทางจีนเริ่มหันไปจับมือกับกลุ่มยุโรปเพื่อร่วมกันหามาตรการตอบโต้สหรัฐ ในระยะสั้นคาดว่าตลาดยังซึมๆอยู่เนื่องจากรอดูท่าทีของแต่ละฝ่าย แต่ในระยะยาวคงได้เห็นการเจรจากันของหลายๆฝ่าย
ส่วนความคืบหน้าเกี่ยวกับการลงทุนของต่างประเทศในอุตสาหกรรมเทคโนโลยีในประเทศสหรัฐ ล่าสุด ปธน. โดนัลด์ ทรัมป์ ได้ออกมาแถลงการว่าจะพิจารณากีดกันบริษัทจีนที่จะมาลงทุนในบริษัทของสหรัฐ โดยไม่ยินยอมให้นักลงทุนจีนถือหุ้นมากกว่า 25% นอกจากนี้จะลดการส่งออกสินค้าเทคโนโลยีไปยังประเทศจีน
หุ้นแนะนำ PTTEP SPALI CPALL